Pensionare parțială pentru anumiți angajați
Pensionare parțială pentru anumiți angajați. Mulți speră dă nu mai lucreze de la vârsta de 55 de ani. Posibilitatea există, dar trebuie să știi de câți bani ai nevoie pentru un trai decent.
Angajații din Germania ar putea să nu mai lucreze de la această vârstă datorită pensionării parțiale. Este vorba, mai precis, de o reducere a timpului de lucru cu jumătate. Astfel, are loc o pensionare treptată.
Totuși, în perioada aceasta angajații care au parte de o reducere a timpului de lucru primesc mai puțini bani. Salariul și contribuțiile la pensie vor fi completate de către angajator, însă niciodată 100% în ambele cazuri.
Pe lângă salariul mic pe care acești angajați în primesc, ei vor beneficia și de o pensie mai mică.
Pierderile, însă, nu sunt atât de mari. Angajatorul are obligația statuară de a plăti contribuții suplimentare.
Cine se încadrează pentru a beneficia de pensionare parțială?
Cei care vor să vadă dacă se încadrează pentru a beneficia de această pensie pot apela la asigurarea de pensie sau la un consilier de pensii. Asigurarea de pensie este cunoscută drept Deutsche Rentenversicherung.
Avocatul Judith Kerschbaumer de la sindicatul Verdi spune că angajații trebuie să aibă cel puțin 55 de ani și să fi avut un loc de muncă asigurabil timp de aproximativ trei ani. Adică cel puțin 1.080 de zile calendaristice.
Angajatorii pot refuza pensionarea parțială
Pensionarea parțială nu este un drept. De aceea, angajatorii pot refuza orice cerere în acest sens.
Astfel de detalii pot fi trecute în contractul de muncă. Dacă nu sunt prezente astfel de reguli, atunci angajatorul poate accepta pensionarea parțială.
În acest caz, angajatul respectiv va primi drept salariu jumătate din cel primit anterior. La aceasta se adaugă o sumă suplimentară.
Pensionare parțială pentru anumiți angajați. Suma suplimentară trebuie să fie de cel puțin 20% din suma pensiei parțiale. Există și cazuri când acești pensionari au primit până la 90% din salariul inițial.
Contribuțiile la fondul de pensii sunt în continuare plătite, însă nu mai mult de 90%.
Cum te poți pensiona parțial?
Există două tipuri de pensionare parțială: modelul de distribuție egală și modelul bloc. În cadrul modelului de distribuție egală, orele de lucru sunt imediat reduse la jumătate, iar salariul este înjumătățit. Ulterior, acesta este majorat cu cel puțin 20 la sută.
Suma suplimentară poate fi mai mare și, în plus, este scutită de taxe și impozite.
În continuare, angajatorul rămâne responsabil pentru cel puțin 80 la sută din contribuțiile la asigurările de pensie, asigurând astfel că angajatul suferă doar pierderi minime când ajunge la vârsta de pensionare.
Este nevoie de economii de 600.000 de euro
În esență, este clar că oricine are posibilitatea să renunțe la muncă în orice moment, atâta timp cât a acumulat suficienți bani pentru a asigura traiul.
Există o regulă generală care guvernează acest aspect: pentru a se pensiona, trebuie să dispui de 25 de ori costul actual anual al vieții. Prin urmare, cine cheltuiește în prezent aproximativ 2.000 de euro lunar, ajunge la un total anual de 24.000 de euro.
Pentru a se pensiona mai devreme, ar fi necesar să fi economisit 600.000 de euro.